Άννα Μπωσάμπ, 16η κόμισσα του Γουόρικ

Η Άννα Μπωσάμπ, 16η κόμισσα τού Γουόρικ (13 Ιουλίου 1426 - 20 Σεπτεμβρίου 1492) ήταν μία σημαντική Αγγλίδα ευγενής τού ύστερου Μεσαίωνα. Ήταν κόρη τού Ριχάρδου Μπωσάμπ 13ου κόμη τού Γουόρικ, και τής 2ης συζύγου του Ιζαμπέλ λε Ντεσπένσερ (κόρης τού Τόμας λε Ντεσπένσερ (22 Σεπτεμβρίου 1373 - 13 Ιανουαρίου 1399/1400) και τής Κωνσταντίας τής Υόρκης).

Η Άννα Μπωσάμπ παντρεύτηκε τον Ριχάρδο Νέβιλ «τον βασιλοποιό», ο οποίος έτσι έγινε κόμης τού Γουόρικ εξ ονόματος τής Άννας. Ήταν μητέρα δύο διάσημων κορών, τής Ισαβέλλας Νέβιλ, συζύγου τού Γεωργίου Πλανταγενέτη δούκα τού Κλάρενς, και τής Άννας Νέβιλ, βασιλικής συζύγου τής Αγγλίας ως συζύγου τού βασιλιά Ριχάρδου Γ΄.

Έχει χαρακτηριστεί ως «διπλωματική, έξυπνη και ανθεκτική» και βρισκόταν στο επίκεντρο τής πολιτικής κατά τη διάρκεια τού Πολέμου των Ρόδων.

 Κληρονομία 
Η Άννα Μπωσάμπ γεννήθηκε στο κάστρο Κάβερσαμ στο Όξφορντσιρ (σημερινό Μπέρκσιρ). Παντρεύτηκε τον Ριχάρδο Νέβιλ «τον βασιλοποιό» –και ο αδελφός της Ερρίκος Μπωσάμπ νυμφεύτηκε την αδελφή τού Ριχάρδου, Σεσίλ– το 1436.Hicks, Michael (1998). Warwick the Kingmaker, p.24. Blackwell, Oxford. . Μετά το τέλος τού πατέρα τής Άννας το 1439, και στη συνέχεια τού αδελφού της Ερρίκου το 1446, και τής νήπιας κόρης του λαίδης Άννας το 1449, ο Νέβιλ έλαβε τον τίτλο και τις σημαντικές περιουσίες τής κομητείας τού Γουόρικ μέσω τής συζύγου του.

Ωστόσο, αυτό αμφισβητήθηκε από τις τρεις μεγαλύτερες ετεροθαλείς αδελφές τής Άννας, παιδιά από τον πρώτο γάμο τού πατέρα της με την Ελισάβετ, κληρονόμο των κτημάτων τού Μπέρκλεϋ. Μία από αυτές, η λαίδη Ελεονώρα, ήταν παντρεμένη με τον Εδμόνδο Μπωφόρ 2ο δούκα τού Σόμερσετ (σκοτώθηκε στην Α΄ Μάχη τού Σαιντ Όλμπανς το 1455). Η διαμάχη για την κληρονομιά τού Γουόρικ τροφοδότησε μόνο την εχθρότητα μεταξύ αυτού τού κλάδου των Νέβιλ και των Μπωφόρ, που ήταν στενά συγγενείς. Ο σύζυγος τής Άννας Μπωσάμπ, Ριχάρδος, ήταν εγγονός τής λαίδης Ιωάννας Μπωφόρ κόμισσας τού Γουέστμορλαντ, αδελφής τού εκλιπόντος πατέρα τού δούκα. Ο νόμος θεωρούσε ότι η Άννα Μπωσάμπ, ως καθαροαίματη θεία τής τελευταίας κόμισσας, ήταν πιο επιλέξιμη να κληρονομήσει από τις μεγαλύτερες ετεροθαλείς αδελφές της, οι οποίες επομένως δεν ήταν συγκληρονόμοι μαζί της, συμπεριλαμβανομένης τής μεγαλύτερης - λαίδης Μαργαρίτας κόμισσας τού Σρούσμπεριυ (απεβ. 1468). Ο Ριχάρδος Νέβιλ κατάφερε να διατηρήσει τις κτήσεις τού Γουόρικ και τού Ντέσπενσερ άθικτες.

Όταν ο σύζυγός της απεβίωσε το 1471 πολεμώντας εναντίον τού βασιλιά Εδουάρδου Δ΄ τής Αγγλίας, η Άννα αναζήτησε καταφύγιο στο αβαείο τού Μπολιέ, και έγραψε στον βασιλιά για να τον διαβεβαιώσει ότι ήταν «η αληθινή υποτελής τού βασιλιά» και να διαπραγματευτεί την ασφάλειά της. Έστειλε επίσης εκκλήσεις σε ισχυρές γυναίκες τής βασιλικής οικογένειας, συμπεριλαμβανομένης της Ιακωβίνης τού Λουξεμβούργου δούκισσας τού Μπέντφορντ, τής Ελισάβετ Γούντβιλ και τής Ελισάβετ τής Υόρκης. Παρέμεινε σε καταφύγιο μέχρι το 1473.Kendall P.M., Richard III, 1955. Reprinted: 

 Γάμοι παιδιών 
Η μεγαλύτερη κόρη της, λαίδη Ισαβέλλα, παντρεύτηκε τον Γεώργιο δούκα τού Κλάρενς, τον νεότερο αδελφό τού βασιλιά Εδουάρδου Δ΄ τής Αγγλίας . Η μικρότερη κόρη της, λαίδη Άννα Νέβιλ, παντρεύτηκε τον Εδουάρδο τού Γουέστμινστερ, τον μοναχογιό τού βασιλιά Ερρίκου ΣΤ΄ τού κλάδου Λάνκαστερ. Όταν ο Εδουάρδος τού Γουέστμινστερ σκοτώθηκε στη Μάχη τού Τιούκσμπερυ στις 4 Μαΐου 1471, η Άννα Νέβιλ παντρεύτηκε τον Ριχάρδο δούκα τού Γκλόστερ, αδελφό τού βασιλιά Εδουάρδου Δ΄ τής Αγγλίας, ο οποίος αργότερα έγινε βασιλιάς Ριχάρδος Γ΄ τής Αγγλίας. Παντρεύτηκαν μετά από άδεια γάμου, που εκδόθηκε από τη Ρώμη στις 22 Απριλίου 1472. Η Άννα εντάχθηκε στο νοικοκυριό τής κόρης της Άννας το 1473, όταν ο Ριχάρδος έλαβε την άδεια τού βασιλιά να απελευθερώσει την πεθερά του από το ιερό της. Είναι γνωστό ότι η Άννα έδωσε στην κόρη της ένα εικονογραφημένο Βιβλίο Ωρών, το οποίο είχε παραγγείλει ο Ριχάρδος Μπωσάμπ 13ος κόμης τού Γουόρικ.

Αν και η μητέρα τους ήταν ακόμη ζωντανή, οι σύζυγοι των δύο αδελφών Νέβιλ μάλωναν για την κληρονομιά τους. Για να κερδίσει την τελική συγκατάθεση τού αδελφού του Γεωργίου για τον γάμο με την Άννα, ο Ριχάρδος τελικά απαρνήθηκε το μεγαλύτερο μέρος τής γης και τής περιουσίας τού Γουόρικ, συμπεριλαμβανομένων των κομητειών τού Γουόρικ (τις οποίες ο βασιλιάς είχε κρατήσει ως σύζυγος) και τού Σόλσμπερυ, και παρέδωσε στον Κλάρενς το αξίωμα τού μεγάλου θαλαμηπόλου τής Αγγλίας. Το 1474, για να διευθετηθεί η διαμάχη οριστικά, η Άννα κηρύχθηκε νομικά νεκρή από το Κοινοβούλιο, και η κληρονομιά της μοιράστηκε μεταξύ των δύο κορών της.

Μετά την εκτέλεση τού Γεωργίου για προδοσία το 1478, ο γιος τού Εδουάρδος κληρονόμησε τον τίτλο τού κόμη τού Γουόρικ, ενώ ο γιος τού Ριχάρδου ονομάστηκε κόμης τού Σόλσμπερυ.

 Μετέπειτα ζωή 
Η Άννα βρέθηκε ξανά σε καταφύγιο στο αβαείο τού Μπολιέ το 1486, όταν υπέβαλε αίτηση στον Ερρίκο Ζ΄ για την επιστροφή τής περιουσίας της. Ανέκτησε ένα μικρό μέρος, αλλά μόνο με την προϋπόθεση ότι θα παραβίαζε την υποχρέωση, και θα παρέδιδε το μεγαλύτερο μέρος της στον Ερρίκο Ζ΄. «Οι γαίες τού Γουόρικ και τού Σπένσερ', η δική της κληρονομιά, έγιναν μέρος τής περιουσίας τού στέμματος».

Η Άννα απεβίωσε στην αφάνεια, έχοντας επιβιώσει από τον σύζυγό της, τις κόρες της και τούς γαμπρούς της, που ουσιαστικά την είχαν αποκληρώσει. Τάφηκε δίπλα στον σύζυγό της.

 Φανταστικές απεικονίσεις 
Η Άννα, Κόμισσα του Γουόρικ, εμφανίζεται εμφανώς στα μυθιστορήματα τής Φιλίπα Γκρέγκορυ, Η Λευκή Βασίλισσα (2009), Η Κόκκινη Βασίλισσα (2010) και Η Κόρη τού Βασιλιά (2012), και υποδύεται η Τζούλιετ Όμπρεϋ στην τηλεοπτική μεταφορά και των τριών μυθιστορημάτων τού 2013, Η Λευκή Βασίλισσα. Απεικονίζεται ως μία ψυχρά φιλόδοξη μητέρα τής Ιζαμπέλ και τής Άννας Νέβιλ, και η πιο ένθερμη υποστηρίκτρια τού συζύγου της.

Μία πιο συμπαθητική απεικόνιση τής κόμισσας τού Γουόρικ υπάρχει στο μυθιστόρημα The Sunne in Splendor τής Σάρον Κέι Πένμαν, και μία μητρική άποψη γι' αυτήν παρατηρείται στο The Reluctant Queen τής Ζαν Πλέιντι.

Η μυθιστοριογράφος Σάντρα Γουόρθ αντιπροσωπεύει την κόμισσα ως τη συνείδηση τού συζύγου της στα πέντε μυθιστορήματά της για τούς Πολέμους των Ρόδων. Μία άλλη συμπαθητική απεικόνιση τής Άννας Μπωσάμπ είναι το "Σύζυγος τού Βασιλιά", ένας τίτλος τού 1974 από τη Σάντρα Γουίλσον.

Πρόγονοι

 Παραπομπές 

Κατηγορία:Αγγλίδες κόμισσες
Κατηγορία:Οικογένεια ντε Μπωσάμπ